Η **Μεξικανική Ομοσπονδία Ποδοσφαίρου** (ισπανικά: *Federación Mexicana de Fútbol Asociación, A.C.*, FMF ή FEMEXFUT) είναι το ανώτατο όργανο διοίκησης του ποδοσφαίρου στο Μεξικό. Είναι υπεύθυνη για τις εθνικές ομάδες ανδρών, γυναικών και νέων του Μεξικού, το μεξικανικό πρωτάθλημα και όλα τα συνδεδεμένα ερασιτέχνικά τμήματα. Είναι επιφορτισμένη με την προώθηση, οργάνωση, διοίκηση, διάδοση και επίβλεψη των ποδοσφαιρικών διοργανώσεων στο Μεξικό.

Με έδρα στην Πόλη του Μεξικού, η Μεξικανική Ομοσπονδία Ποδοσφαίρου έχει τρία επιχειρησιακά κέντρα: το Κεντρικό Γραφείο, το Κέντρο Υψηλών Επίδόσεων (Centro de Alto Rendimiento, CAR) και το Κέντρο Εκπαίδευσης (Centro de Capacitación, CECAP).

Η FEMEXFUT είναι μέλος της Ποδοσφαιρικής Συνομοσπονδίας της Βόρειας, Κεντρικής Αμερικής και Καραϊβικής (CONCACAF) και της Διεθνούς Ποδοσφαιρικής Ομοσπονδίας (FIFA), ως εκ τούτου, πρέπει να συμμορφώνεται με το καταστατικό, τους στόχους και τα ιδανικά του παγκόσμιου διοικητικού οργάνου του ποδοσφαίρου.

Η Μεξικανική Ομοσπονδία Ποδοσφαίρου ιδρύθηκε στις 23 Αυγούστου του 1927, με πρώτο πρόεδρο τον Ουμπέρτο Ράμος Γκάρσα. Στο 1929 προσχώρησε στη FIFA και το 1961 έγινε μέλος της CONCACAF.

Δομή
----

Λογότυπο της FMF
Το κύριο διοικητικό όργανο της Μεξικανικής Ομοσπονδίας Ποδοσφαίρου είναι η Γενική Συνέλευση, στην οποία συμμετέχει η διοργανώτρια αρχή της Λίγα ΜΧ (Liga MX) με 55% των ψήφων, η Λίγα Ασένσο (Ascenso MX) με 5%, η Σεγούντα Ντιβισιόν (2.ª División) με το 18%, η Τερσέρα Ντιβισιόν (3.ª División) με 13% και ο Ερασιτεχνικός Τομέας (Sector Amateur) με 9%. Εκτελεστική και διοικητική αρχή είναι το Εθνικό Συμβούλιο, το οποίο αποτελείται από πέντε μέλη, ένα από κάθε διοργανώτρια αρχή, και εκλέγονται κάθε τέσσερα χρόνια.

Κριτική
-------

### Ιδιοκτησιακό καθεστώς ομάδων

Το ζήτημα της ιδιοκτησίας των ποδοσφαιρικών συλλόγων, έχει γίνει αρκετές φορές θέμα συζήτησης μεταξύ των ιδιοκτητών των επαγγελματικών ποδοσφαιρικών σωματείων και της Μεξικανικής Ομοσπονδίας Ποδοσφαίρου. Στο σύνολο των 33 ομάδων των δύο κορυφαίων κατηγοριών της χώρας, επτά όμιλοι ιδιοκτητών ελέγχουν σχεδόν τις μισές ομάδες.

Grupo Salinas (Άτλας, Μορέλια), Oceanografía (Κερέταρο, Δελφίνες), Lopez Chargoy (Πουέμπλα, Τσιάπας), Grupo Caliente (Τιχουάνα, Ντοράδος ντε Σιναλόα) και Grupo Pachuca-Grupo Carso (Λεόν, Πατσούκα, Εστουδιάντες Τέκος) ασκούν μεγάλη επιρροή. Οι περισσότεροι από τους ιδιοκτήτες που έχουν περισσότερες από μία ομάδες, έχουν χωριστεί μεταξύ της πρώτης και δεύτερης κατηγορίας και είναι σε θέση να προωθούν και να αναπτύσουν παίκτες.

Τον Μάιο του 2013, οι ιδιοκτήτες των 18 ομάδων της Liga MX ψήφισαν υπέρ της πρότασης για την απαγόρευση της ιδιοκτησίας σωματείων άνω του ενός, από ένα και μόνο πρόσωπο ή εταιρεία. Η πρόταση εισήχθη ύστερα από την υπόθεση με τον Κάρλος Σλιμ, του οποίου η εταιρεία τηλεπικοινωνιών America Movil κατέχει μερίδιο 30% στην Grupo Pachuca, καθώς φημολογήθηκε πως ήθελε να αποκτήσει την Γουαδαλαχάρα (μια κίνηση που τελικά ματαιώθηκε). Η απόφαση της Liga MX δεν θα υποχρεώνει τους ιδιοκτήτες άνω της μιάς ομάδας να πουλήσουν ορισμένες από αυτές που κατέχουν, αλλά θα τους αποτρέψει από το να αποκτήσουν περισσότερες.

Το θέμα τέθηκε και πάλι το Νοέμβριο του 2013, όταν η TV Azteca, ιδιοκτήτης της Μονάρκας Μορέλια, πλήρωσε 50 εκκατομύρια δολάρια σε 124 μετόχους της ποδοσφαιρικής ομάδας Άτλας, με σκοπό να αποκτήσει το σύλλογο που για πολλά χρόνια είχε οικονομικά προβλήματα.

Εικόνες
-------

* Το κτήριο όπου στεγάζεται η έδρα της ομοσπονδίας, στην πρωτεύουσαΤο κτήριο όπου στεγάζεται η έδρα της ομοσπονδίας, στην πρωτεύουσα
* Κύρια είσοδος του σταδίου «Αστέκα», έδρας της εθνικής ομάδαςΚύρια είσοδος του σταδίου «Αστέκα», έδρας της εθνικής ομάδας

Παραπομπές
----------

1. ↑  «Introduccion, femexfut» [femexfut introducción] (στα Spanish). Femexfut. Αρχειοθετήθηκε από το πρωτότυπο στις 14 Αυγούστου 2019. Ανακτήθηκε στις 10 Νοεμβρίου 2010. CS1 maint: Μη αναγνωρίσιμη γλώσσα (link)
2. ↑  Marshal, Tom. «Multi-club ownership causing headaches». Yahoo! Sports. Αρχειοθετήθηκε από το πρωτότυπο στις 2 Μαρτίου 2014. Ανακτήθηκε στις 7 Φεβρουαρίου 2014.
3. ↑  Harrison, Crayton. «Billionaire Slim Buys 30% Stakes In Mexico Soccer Teams». *Bloomberg*. Αρχειοθετήθηκε από το πρωτότυπο στις 22 Φεβρουαρίου 2014. Ανακτήθηκε στις 31 Αυγούστου 2012.
4. ↑  «Mexican club owners move against multi-team ownership». Goal.com. Ανακτήθηκε στις 22 Μαΐου 2013.
5. ↑  «Multi-Ownership Is Back; TV Azteca Buys Atlas». *soccerly*. Αρχειοθετήθηκε από το πρωτότυπο στις 25 Μαρτίου 2014. Ανακτήθηκε στις 25 Νοεμβρίου 2013.

Eξωτερικοί σύνδεσμοι
--------------------

* Επίσημη ιστοσελίδα Αρχειοθετήθηκε 2019-09-01 στο Wayback Machine.

  


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικές ομοσπονδίες ποδοσφαίρου Βόρειας, Κεντρικής Αμερικής και Καραϊβικής (CONCACAF) |
| --- |
|  |
| Βόρεια Αμερική (NAFU) | 
* ΗΠΑ
* Καναδάς
* Μεξικό
 |
|  |
| Κεντρική Αμερική (UNCAF) | 
* Γουατεμάλα
* Ελ Σαλβαδόρ
* Κόστα Ρίκα
* Μπελίζ
* Νικαράγουα
* Ονδούρα
* Παναμά
 |
|  |
| Καραϊβική (CFU) | 
* Αγία Λουκία
* Άγιος Βικέντιος και Γρεναδίνες
* Άγιος Μαρτίνος (Γαλλία)3
* Άγιος Μαρτίνος (Ολλανδία)3
* Άγιος Χριστόφορος και Νέβις
* Αϊτή
* Αμερικανικές Παρθένοι Νήσοι
* Ανγκουίλα
* Αντίγκουα και Μπαρμπούντα
* Αρούμπα
* Βερμούδες1
* Βρετανικές Παρθένοι Νήσοι
* Γαλλική Γουιάνα2 3
* Γρενάδα
* Γουαδελούπη3
* Γουιάνα2
* Δομινίκα
* Δομινικανή Δημοκρατία
* Κούβα
* Κουρασάο
* Μαρτινίκα3
* Μοντσεράτ
* Μπαρμπάντος
* Μπαχάμες
* Μποναίρ3 -
* Νησιά Καϋμάν
* Πουέρτο Ρίκο
* Σουρινάμ2
* Τερκς και Κάικος
* Τζαμάικα
* Τρίνινταντ και Tομπάγκο
 |
|  |
| Δεν υφίστανται πλέον | 
* Ολλανδικές Αντίλλες
 |
|  |
| 
1: Βρίσκεται στη Βόρεια Αμερική αλλά είναι συνδεδεμένη με τη ΚΦΟΥ.
2: Βρίσκεται στη Νότια Αμερική αλλά είναι συνδεδεμένη με τη ΚΟΝΚΑΚΑΦ και τη ΚΦΟΥ.
3: Πλήρες μέλος της ΚΟΝΚΑΚΑΦ, αλλά όχι συνδεδεμένο με την ΦΙΦΑ. |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 3936152261529817180000
* GND: 1155332083

 |

 |